钦定古今图书集成/明伦汇编/氏族典/第261卷 > 王雅
## 钦定古今图书集成/明伦汇编/氏族典/第261卷 > 王雅

按《周书王雅传》：雅字度容，阐熙新固人也。有胆勇，善
骑射。太祖闻其名，召入军。累有战功，除都督。沙苑之
战，雅擐甲步战，所向披靡，太祖壮之。又从战邙山。时
大军不利，诸将皆引退，雅独回骑奋击，敌众稍却。雅
还，太祖叹曰：“王雅举身悉是胆也！”录前后功，进爵为
伯。世宗初，除汾州刺史。保定初，为夏州刺史。卒于州。
子《世积》嗣。